Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 108/2001. (XII. 23.) FVM—GM együttes rendelethez
Paragraph Index: 734

5. Ha a felvonó típusmintája a rendeletben meghatározott egészségvédelmi és biztonsági követelményeknek megfelel, a tanúsító szervezet a típus megfelelőségéről típusvizsgálati tanúsítványt állít ki. A típusvizsgálati tanúsítvány tartalmazza a felvonószerelő-vállalkozás nevét és címét, a típusvizsgálat eredményét, érvényességének feltételeit és a jóváhagyott típus azonosításához szükséges adatokat. Az ellenőrzést végző szervezetek kérésére a típusvizsgálati tanúsítvány, indokolt esetben a műszaki dokumentáció, a vizsgálati jelentés és az elvégzett számítások egy példányát meg kell küldeni. 2001/152. szám Ha a vizsgálat azt igazolja, hogy a típusminta nem felel meg a rendeletben meghatározott biztonsági követelményeknek, a tanúsító szervezet a típusvizsgálati tanúsítvány kiadását megtagadja, és részletesen tájékoztatja a felvonószerelő-vállalkozást a kifogásokról.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes